|  |
| --- |
| **Kőszegi Közös Önkormányzati Hivatal****Igazgatási Osztály****9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:** **Ügyintéző:** **Telefon:**   | **K/723-12/2022.**  | **Tárgy:** | Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága jegyzőkönyve |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2022. szeptember 22-én 9.30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Csiki István, Velkyné Ball Andrea, Molnár Zoltán és Dr. Koczor Gábor bizottsági tagok
* Terplán Zoltán alpolgármester,
* Dr. Zalán Gábor jegyző,
* Dr. Nagy Edina aljegyző asszony
* Kovács-Mezei Virág osztályvezető,
* Cserpánné dr. Dömötör Ramóna osztályvezető helyettes,
* Cserkutiné Stipsics Edina osztályvezető,
* Raposa Helga intézményvezető,
* Révész József intézményvezető,
* Guttmann Ferencné intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Keszei Balázs igazoltan távol vannak. **Fekete-Pataki Edit** bizottsági elnök megállapítja, hogy a bizottság **6 fővel határozatképes.**

Szavazásra bocsájtja a napirendet, amit a bizottság 6 igen szavazattal elfogad.

**N A P I R E N D:**

1. Az önkormányzati tulajdonban lévő lakások és helyiségek bérletéről szóló önkormányzati rendelet módosítása

Előadó a polgármester nevében: Kovács-Mezei Virág igazgatási osztályvezető

1. A helyi sportélet támogatásáról szóló önkormányzati rendelet elfogadása

Előadó a polgármester nevében: Kovács-Mezei Virág igazgatási osztályvezető

1. Sportfejlesztési koncepció elfogadása

Előadó a polgármester nevében: Kovács-Mezei Virág igazgatási osztályvezető

1. Beszámoló a Kőszeg Meseváros Óvoda és Bölcsőde 2021/22-es nevelési évéről

Előterjesztő: Guttmann Ferencné intézményvezető

1. Kőszeg Meseváros Óvoda és Bölcsőde munkaterve

Előterjesztő: Guttmann Ferencné intézményvezető

1. Kőszeg Meseváros Óvoda és Bölcsőde alapdokumentumainak módosítása

Előterjesztő: Guttmann Ferencné intézményvezető

1. Kőszeg Meseváros Óvoda és Bölcsőde létszámemelése

Előterjesztő: Guttmann Ferencné intézményvezető

1. Házi gyermekorvosi feladatok ellátására vonatkozó szerződés módosítása

Előadó a polgármester nevében: Kovács-Mezei Virág igazgatási osztályvezető

1. **napirendi pont**

**Az önkormányzati tulajdonban lévő lakások és helyiségek bérletéről szóló önkormányzati rendelet módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Elmondja, hogy a lakásrendelet áttekintése kapcsán a Kőszegi Városüzemeltető és Kommunális Szolgáltató Nonprofit Kft. jelezte, hogy 2022. augusztus 1. és december 31. között összesen 13 bérlő határozott idejű szerződése jár le. Tekintettel arra, hogy a lakásrendelet az idei évben felülvizsgálatra kerül, indokoltnak tartanánk a most lejáró szerződések meghosszabbítását 2023. április 30-ig automatikusan biztosítani, amíg az új eljárásrend és feltételek meghatározásra kerülnének. A lakásrendelet felülvizsgálatakor szeretnének átmeneti megoldásokat találni. Megköszöni a figyelmet.

**Terplán Zoltán** megkérdezi, hogy a hosszabbítások esetében lettek-e vizsgálva a tartozások.

**Kovács-Mezei Virág** elmondja, hogy Kovács István igazgató úrral folyamatosak az adatgyűjtések. Felmerül az a kérdés, hogy akinek tartozása van, kapjon-e egy átmeneti lehetőséget a hosszabbításra. Erre a kérdésre a testületi ülésre biztosan lesz már válasz.

**Terplán Zoltán** megosztja gondolatát, miszerint azok a bérlők, akik fizetési kötelezettségüknek eleget tesznek, lejár a bérleti díjuk, nincs tartozásuk, emellett gyermeket vállaltak az évek során meggondolandó, hogy ki kell-e tenni a bérlőt a lakásból.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítást,** melyet a bizottság egyhangúlag **6 igen** szavazattal elfogad.

*A bizottság az alábbi határozatot hozza:*

**69/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Önkormányzata Képviselő-testületének a lakások és helyiségek bérletéről szóló 27/2013. (IX.27.) önkormányzati rendeletének módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A helyi sportélet támogatásáról szóló önkormányzati rendelet elfogadása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Röviden indokolja a sport rendelet felülvizsgálatát, mely a Sportfejlesztési Koncepció elkészítése miatt is szükségessé vált. Sok szabályozási tartalom nem került módosításra, a rendelet ténylegesen a sporttal kapcsolatos adatokat tartalmazza. Megköszöni a figyelmet.

**Molnár Zoltán** felhívja a figyelmet, hogy az ősz beköszöntével égető problémának tartja, hogy nincs beltéri lehetőségük a most még szabadtéren sportolóknak. Az idő hidegebbre fordultával nincs Kőszeg városának egy olyan beltéri tornaterme, csarnoka, amely a beltéri sportolás lehetőségét biztosítaná. Elmondja, hogy rengeteg pénzt költöttek az Árpád-házi Szent Margit Iskola és a Béri Balog Iskola tornatermeinek bérlésére, melyet röviden ismertet. Most nem tudnak még tervezni, mivel kilátástalan, hogy fognak-e télre termet kapni. A tankerület elvárja tőlük, hogy a fenntartásban lévő intézmények részére a Kőszegi Lóránt Gyula sporttereit ingyen és térítésmentesen rendelkezésre bocsájtsa. Sajnos most az a helyzet állt elő, hogy a tankerülettől termet sem fognak kapni még bérleti díj ellenében sem. Ezzel a problémával foglalkozni kell. A városnak kellene egy megkeresést küldeni a tankerület felé, hogy biztosítsa a kőszegi sportegyesületek részére a tanórákon kívüli sportolási lehetőségeket.

Ezen kívül elmondja, hogy egy hónap múlva 17.00 környékén már sötét lesz, a kinti foglalkozások megtartásához a pálya kivilágítása szükség lesz, mely nagy terhet fog róni az egyesületre. Megerősíti, hogy vannak sportok, melyeket nem lehet tornateremben űzni, azonban vannak sportok, melyeket nem lehet a hideg időben végezni.

**Dr. Zalán Gábor** ígéretet tesz a Polgármester Úr nevében, hogy megkeresik a tankerület igazgatóját akár személyesen, akár írásos formában. Erről a valós problémáról tájékoztatja a Polgármester Urat. Ezt követően elmondja, hogy voltak már próbálkozások, hiszen a pandémia ideje alatt is zárva voltak a tornatermek. Garantálni nem tudja, hogy milyen sikerrel fognak járni. Röviden ismerteti, hogy 1-1 intézmény áram- és gázfogyasztása mennyibe fog kerülni. Az egyik intézményben jogszabály írja elő, hogy 18 ˚C-ban nem lehet fektetni a fekvő betegeket és úgy gondolja, hogy az óvodákban is kell a gyerekeknek a 20-22 ˚C, mely az önkormányzat részére is fejtörést okoz. Elmondja, hogy december 31. napjáig, ellentétben az egyesületekkel, sikerült bekerülni a végső menedékes státuszba, ahol nem akkora a szorzó. Ezt követően röviden ismerteti a végső menedékes státuszt.

**Fekete-Pataki Edit** felvilágosítást kér, hogy kikből áll a városi diáksport bizottság?

**Kovács-Mezei Virág** elmondja, hogy a környékbeli települések hozták létre. A tagok nemcsak kőszegiekből áll.

**Fekete-Pataki Edit** megkérdezi, hogy van-e tagsági díjuk, ami által ők működnek?

**Kovács-Mezei Virág** tudomása szerint nincs.

**Fekete-Pataki Edit** szeretné tudni, hogy mely versenyek kapcsolhatókhozzájuk?

**Kovács-Mezei Virág** a kérdésre utólag válaszol.

**Molnár Zoltán** röviden ismerteti mely versenyszámok kapcsolódnak a városi diáksport bizottság tajaihoz.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítást,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**70/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy Kőszeg Város Önkormányzata Képviselő-testületének a helyi sportélet támogatásáról szóló 13/2009. (IV. 22.) számú önkormányzati rendeletének módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Sportfejlesztési koncepció elfogadása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden elmondja, hogy az önkormányzatnak törvényi kötelezettsége van a sportfejlesztési koncepció megalkotására vonatkozóan, ezért elkészült egy új koncepció a 2022-2030-ig terjedő időszakra vonatkozóan, melyet röviden ismertet. Kiegészíti, hogy a kiküldött anyaghoz képest beépítésre került a KSE Kosárlabda Szakosztály, a Vasi Jégkorongért Alapítvány és a Jumpplusz Alapítvány a koncepcióba. Az Alpokalja Küzdősport Alapítvány bemutatkozását még várják, azt követően az is beépítésre kerülne a koncepcióba. Elmondja, hogy az egyesületek bevonásával készült el a koncepció. Megköszöni a figyelmet.

**Molnár Zoltán** megköszöni minden kőszegi egyesületeknek, hogy komolyan vették a fejlesztési elképzeléseiket. Úgy gondolja, hogy a teljesítések 70-80%-át megoldaná egy városi Sportcsarnok építése, melyet akár kulturális eseményeknek is helyet adhatna.

**Terplán Zoltán** reménykedik, hogy az uszoda egyszer majd működni fog.

Mivel több hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**71/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Sportfejlesztési Koncepcióját a 2022-2030-ig terjedő időszakra a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a Kőszeg Meseváros Óvoda és Bölcsőde 2021/22-es nevelési évéről**

**Előterjesztő: Guttmann Ferencné intézményvezető**

**Guttmann Ferencné** röviden ismerteti az előterjesztést és elmondja, hogy igyekezett átfogó képet adni az intézmény működéséről. Kiegészítésként ismerteti a személyi feltételek és a gyermeklétszám alakulását, a megvalósult programokat, az eredményes Zöld Óvoda cím fenntartását, az eredményes Kincses kultúra Óvoda pályázatát, a továbbképzési lehetőségeket, az átszervezéseket, valamint a tárgyi feltételeket. Végezetül köszönetet mond a bizottság és a testület tagjainak, hogy lehetővé tették, hogy az elmúlt nevelési évben is meg tudták valósítani, amit elterveztek, ehhez biztosították az anyagi feltételeket. Megköszöni a figyelmet.

**Terplán Zoltán** érdeklődik, hogy a betöltetlen álláshely problémáit sikerült-e megoldaniuk.

**Guttmann Ferencné** elmondja, hogy sajnálatosan nem.2 kolleganő szeptember elején beadta felmondását költözés miatt,illetve még egy kolleganő december 31. napjával jelezte felmondási szándékát. Az álláshelyek meghirdetésre kerültek, azonban nincs jelentkező.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**72/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a nemzeti köznevelésről szóló 2011. évi CXC. törvény 85. § (2) bekezdése értelmében a Kőszeg Meseváros Óvoda és Bölcsőde 2021/22-es nevelési évről készített intézményi beszámolóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde munkaterve**

**Előterjesztő: Guttmann Ferencné intézményvezető**

**Guttmann Ferencné** röviden ismerteti a munkatervet, mely meghatározza az óvodai nevelési év helyi rendjét, időpontjait. Meghatározták a nyári leállás időpontját, mely az előző évekhez hasonlóan 5 hét lenne. Minden óvodai nevelést igénylő szülőnek erre az időszakra biztosítani fogják a lehetőséget az ügyeletes óvodában. Megköszöni a figyelmet.

**Terplán Zoltán** észrevétele, hogy a tagintézményekben más időpontokban van a kezdés. Ezt szülői igények határozta meg?

**Guttmann Ferencné** igennel válaszol.

**Terplán Zoltán** érdeklődik, hogy a horvátzsidányi Tücsök Bölcsőde, amely külön intézményegység lett, a munkaszervezés vagy a munkakapcsolat, hogy alakult?

**Guttmann Ferencné** megerősíti, hogy az alapító okiratokban ahorvátzsidányi TücsökBölcsőde önálló bölcsődei intézményegység, így egy önálló bölcsődevezető került megbízásra. A két bölcsőde azonban összedolgozik, segítik egymást.

**Terplán Zoltán** érdeklődik, hogy a kőszegi bölcsődevezetőnél van órakedvezmény, a horvátzsidányiban nincs, ott 35 órát dolgozik. Ez változni fog?

**Guttmann Ferencné** elmondja, hogynem fog változni, jogszabály alapjána háromcsoportos bölcsődénél márfüggetlenített bölcsődevezető van, ezért van 7 kisgyermeknevelő, nem 6. A kőszegiben függetlenített vezető van, a horvátzsidányiban nem. Egycsoportos bölcsődében nem ad erre lehetőséget a jogszabály.

**Fekete-Pataki Edit** elmondja, hogy a korábbi években midig halhattuk, hogy a rendőrség, tűzoltóság vagy a katasztrófavédelem bevonásával az óvodás korú gyermekek programját bővítették. A munkatervbe beépítésre került a velük való kapcsolat?

**Guttmann Ferencné** elmondja, hogykimondottan a velük való kapcsolat nem lett beépítve a munkatervbe, azonbanminden évben kapcsolatban állnak a szervekkel,az Ovi-Zsaru program minden évben működik, egy-egy hetet minden évben beterveznek a rendőrséggel, tűzoltósággal.

Mivel több kérdés nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**73/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg Meseváros Óvoda és Bölcsőde a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdése szerint a 2022/23-as nevelési évre készített munkatervét a melléklet szerint megismerte, és az abban foglaltakkal egyetért.

**Felelős**: Fekete-Pataki Edit bizottsági elnök

**Határidő**: azonnal

1. **napirendi pont**

**Kőszeg Meseváros Óvoda és Bölcsőde alapdokumentumainak módosítása**

**Előterjesztő: Guttmann Ferencné intézményvezető**

**Guttmann Ferencné** röviden elmondja, hogy az alaptevékenységek közé felvételre került a hosszabb időtartamú közfoglalkoztatás elnevezésű kormányzati funkció, valamint módosításra került a horvátzsidányi Tücsök Bölcsőde címe. Röviden ismerteti a csatolt szakértői véleményt.

Kéri az alapdokumentumok elfogadását.

Mivel kérdés észrevétel nem érkezik a napirendi ponthoz, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**74/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg Meseváros Óvoda és Bölcsőde Szervezeti és Működési Szabályzatának módosító okiratát, valamint a módosításokkal egységes szerkezetbe foglalt Szervezeti és Működési Szabályzatát a melléklet szerint megismerte, és az abban foglaltakat tudomásul veszi.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg Meseváros Óvoda és Bölcsőde Pedagógiai Programjának módosító okiratát, valamint a módosításokkal egységes szerkezetbe foglalt Pedagógiai Programját a melléklet szerinti megismerte, és az abban foglaltakat tudomásul veszi.
3. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg Meseváros Óvoda és Bölcsőde házirendjének módosító okiratát, valamint a módosításokkal egységes szerkezetbe foglalt házirendjét a melléklet szerint megismerte, és az abban foglaltakat tudomásul veszi.

**Felelős**: Fekete-Pataki Edit bizottsági elnök

**Határidő**: azonnal

1. **napirendi pont**

**Kőszeg Meseváros Óvoda és Bölcsőde létszámemelése**

**Előterjesztő: Guttmann Ferencné intézményvezető**

**Guttmann Ferencné** elmondja, hogy a Horvátzsidányi Tagóvodában a konyhai kisegítő munkakörben 1 fő munkavállaló látja el a feladatokat, napi 4 órában, rehabilitációs foglalkoztatottként. A megnövekedett gyermeklétszám miatt a feladatok ellátásához 2022. október 1-től 6 órás foglalkoztatás lenne szükséges, melyhez Horvátzsidány Község Polgármestere hozzájárult, a finanszírozást vállalja. Kéri az előterjesztés megtárgyalását és elfogadását.

**Molnár Zoltán** érdeklődik, hogy milyen képzettségek szükségesek?

**Guttmann Ferencné** ismerteti a köznevelési törvényben foglalt végzettségeket, mind az óvodai, mind a bölcsődei dolgozók esetében.

Mivel kérdés nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**75/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy rendelje el a Kőszeg Meseváros Óvoda és Bölcsőde létszámkeretének 0,25 fővel történő emelését – konyhai kisegítő munkakörre – 2022. október 1-től határozatlan időre. A szükséges fedezetet a Kőszeg Város Önkormányzata, valamint Horvátzsidány község Önkormányzata, Kiszsidány község Önkormányzata és Ólmod község Önkormányzata között az óvodai ellátás biztosítására kötött köznevelési szerződés alapján Horvátzsidány Község Önkormányzata biztosítja, melyről külön finanszírozási megállapodást kell kötni.
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel a Kőszeg Meseváros Óvoda és Bölcsőde intézményvezetőjét, hogy az 1. pont szerinti munkáltatói döntés végrehajtásához szükséges intézkedéseket tegye meg.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Házi gyermekorvosi feladatok ellátására vonatkozó szerződés módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** elmondja, hogy a helyettesítést ellátó SAVANEST Kft. gyermekorvosa, Dr. Gábriel András János kérte a szerződésben rögzített rendelési idő módosítását, melynek okát röviden ismerteti. Végezetül hozzáteszi, hogy ez az önkormányzat számára nem jelent hátrányt. Kéri a bizottsági tagokat, hogy szíveskedjenek ezt a kérés elfogadni.

**Dr. Koczor Gábor** érdeklődik, hogy itt is úgy van, hogy csak a rendelési időben állnak rendelkezésre vagy rendelési időn túl is.

**Kovács-Mezei Virág** megerősíti, hogy rendelési időn kívül is vállalták a rendelkezésre állást.

Mivel több kérdés észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**76/2022. (IX.22.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy 2022. október 1-jei hatállyal a közte, valamint a „Dr. Izer és Társa” Kft., a BABY HELP Bt. és a SAVANEST Kft. között létrejött, a házi gyermekorvosi feladatok helyettesítéssel történő ellátásáról szóló szerződés egységes szerkezetbe foglalt, melléklet szerinti módosítását hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.20 perckor berekeszti.

Kelt, mint az első oldalon.

 Fekete-Pataki Edit

 bizottsági elnök bizottsági tag